1. melléklet a 4/2013. (II. 25.) rendelethez

A KÖZGYŰLÉS ÁLTAL A POLGÁRMESTERRE 

ÉS A JEGYZŐRE ÁTRUHÁZOTT HATÁSKÖRÖK

I. Polgármesterre átruházott hatáskörök

1. Gyakorolja a költségvetési rendeletben részére meghatározott feladat- és hatásköröket. 

2. Gyakorolja az átmeneti gazdálkodásról szóló önkormányzati rendeletben részére meghatározott feladat- és hatásköröket.

3. Dönt a költségvetési rendeletben meghatározott polgármesteri keret felhasználásáról. 

4. Dönt a költségvetési rendeletben meghatározott értékhatárig előirányzat átcsoportosításáról. 

5. 
 Dönt átmenetileg szabaddá váló pénzeszközök betétként történő elhelyezéséről, az átmenetileg szabaddá váló pénzeszközök felhasználásával történő rövid és hosszlejáratú (éven túli) állampapír vásárlásáról, az átmenetileg szabaddá váló pénzeszközök felhasználásával vásárolt rövid és hosszlejáratú (éven túli) állampapírok értékesítéséről, melyről a Közgyűlést a költségvetés végrehajtásáról szóló féléves és éves beszámoló keretében tájékoztatja.  

6. Engedélyezi - a vonatkozó jogszabályban meghatározott - kis összegű értékhatárig a követelés törlését. 

7. 
Dönt az önkormányzat esetében önkormányzati saját erő vállalását, önkormányzati előfinanszírozást, vagy a pályázat megvalósítását követő időszakban pénzügyi kötelezettséget nem igénylő pályázatok benyújtásáról. A költségvetési szervek esetében hozzájárul pályázat benyújtásához, amennyiben az önkormányzati forrásból származó saját erő vállalását, előfinanszírozást vagy a pályázat megvalósítását követő időszakban pénzügyi kötelezettséget nem igényel, vagy a pénzügyi kötelezettség mértéke tervezetten nem haladja meg a költségvetési szerv jóváhagyott eredeti éves dologi kiadásaihoz biztosított önkormányzati támogatás összegének 1,5 %-át, legfeljebb 1,5 millió Ft-ot. A költségvetési rendeletben vagy annak megalkotásáig az átmeneti gazdálkodásról szóló rendeletben meghatározott körben és keretek között dönt az önkormányzati saját erő vállalását, önkormányzati előfinanszírozást igénylő vagy a megvalósítást követő időszakban pénzügyi kötelezettséget keletkeztető pályázat benyújtásáról.
8. 
Benyújtja a 7. pontban érintett feladatok megvalósításához előírt önkormányzati nyilatkozatokat, ennek során hozzájárulást adhat az önkormányzat által közzétett információk, médiatartalmak felhasználásához.   

9. A költségvetési rendeletben meghatározott körben és keretek között dönt a Vis Maior Alap felhasználásáról. 

10. 
 Gyakorolja a pénzbeli és természetben nyújtott szociális, család- és gyermekvédelmi ellátásokról szóló önkormányzati rendeletben részére meghatározott feladat- és hatásköröket. Gondoskodik az elhunyt személy közköltségen történő eltemettetéséről köztemetés keretében, továbbá dönt a köztemetés költségének a haláleset helye szerinti önkormányzat számára történő megtérítéséről, ha annak jogszabályban meghatározott feltételei fennállnak; valamint megtesz minden olyan intézkedést, amely a köztemetés költségeinek az önkormányzat részére történő megtérítése érdekében szükségesek. 

11. Gyakorolja a személyes gondoskodást nyújtó ellátásokról, azok igénybevételéről, valamint a fizetendő térítési díjakról szóló önkormányzati rendeletben részére meghatározott feladat- és hatásköröket.

12. Gyakorolja az önkormányzat tulajdonában lévő lakások és nem lakás céljára szolgáló helyiségek bérletéről és elidegenítéséről szóló önkormányzati rendeletben részére meghatározott feladat- és hatásköröket. 
13. Gyakorolja az önkormányzati támogatások rendjéről szóló önkormányzati rendeletben részére meghatározott feladat- és hatásköröket.

14. Gyakorolja a Székesfehérvár Megyei Jogú Város vagyonáról és a vagyona feletti tulajdonosi jogok gyakorlásáról szóló önkormányzati rendeletben részére meghatározott feladat- és hatásköröket.

15. Gyakorolja a helyi lakáscélú támogatásról szóló önkormányzati rendeletben részére meghatározott feladat- és hatásköröket. 

16. Gyakorolja a zajvédelem helyi szabályozásáról szóló önkormányzati rendeletben részére meghatározott feladat- és hatásköröket. 

17. Gyakorolja a házszámozás szabályairól szóló önkormányzati rendeletben részére meghatározott feladat- és hatásköröket. 

18. Gyakorolja Székesfehérvár Megyei Jogú Város jelképeinek, valamint a „Székesfehérvár” név használatáról szóló önkormányzati rendeletben részére meghatározott feladat- és hatásköröket.

19. Gyakorolja a közterületek használatáról szóló önkormányzati rendeletben részére meghatározott feladat- és hatásköröket.

20. Gyakorolja az önkormányzati díjak, kitüntető címek alapításáról és adományozásának rendjéről szóló önkormányzati rendeletben részére meghatározott feladat- és hatásköröket.

21. Gyakorolja az üzletek éjszakai nyitvatartásáról szóló önkormányzati rendeletben részére meghatározott feladat- és hatásköröket.

22. Gyakorolja a kegyeleti eljárás szabályairól szóló, valamint a temetőkről és a temetkezési tevékenységről szóló önkormányzati rendeletekben a saját halottá nyilvánítással és a díszsírhely adományozással kapcsolatos hatásköröket. 

23. 
 Dönt a beszerzésről, az Önkormányzat nevében kötelezettséget vállal, amennyiben a beszerzés nettó értéke nem éri el a közbeszerzésekről szóló 2015. évi CXLIII. törvényben a szolgáltatások, árubeszerzések, építési beruházás esetére meghatározott értékhatárt.
24. 
A közbeszerzésekről szóló 2015. évi CXLIII. törvény 69.§ (3) és (4) bekezdésében, valamint 79.§ (1) bekezdésében foglaltakkal összhangban közbenső döntést hoz az ajánlatok és a részvételi jelentkezések bírálati folyamatában.
25. 
Megküldi a Közbeszerzési Hatóságnak a közbeszerzési törvényben előírt éves statisztikai összegzést minden év május 31. napjáig.

26. A tárgyalásos közbeszerzési eljárásban a legkedvezőbb ajánlat elérése érdekében a tárgyalás során a műszaki egyenértékűség megtartása mellett - a közbeszerzésekről szóló törvény, a beszerzésre vonatkozó hatósági engedélyek, továbbá részben vagy egészben támogatásból megvalósuló beszerzés esetén a támogatási szerződés keretei között - jogosult a beszerzés műszaki tartalmának módosításához hozzájárulni. Amennyiben a Közgyűlés a közbeszerzési eljárás megindításáról szóló döntésében a műszaki tartalom módosításának kereteit is meghatározza, úgy a hozzájárulás megadása során e kereteket is figyelembe kell venni. 

27. 
 Az önkormányzati fenntartású előadó-művészeti szervezet vezetésére szóló pályázati eljárás keretében – a fenntartó képviselőjének kivételével – a jogszabályban meghatározott jogosult közlése alapján felkéri a szakmai bizottság tagjait.
28. 
 A közbeszerzésekről szóló törvény, a beszerzésre vonatkozó hatósági engedélyek, a támogatási szerződés keretei között az eljárás megindítását követően az ajánlati kötöttség beálltáig jogosult az ellenszolgáltatás teljesítésének feltételeit, a finanszírozás módját megváltoztatni.
29. Dönt a közüzemi tevékenységet ellátó gazdálkodó szervezet, gazdasági társaság használatába és üzemeltetésébe adott önkormányzati ingó vagyon pótlásáról, elidegenítéséről, megterheléséről, gazdasági társaságba való beviteléről önkormányzati rendeletben meghatározott egyedi forgalmi értékhatárig.

30. Az önkormányzati tulajdont érintő hatósági eljárásokban gyakorolja a tulajdonost megillető nyilatkozattételi jogot. 

31. 
Gondoskodik az önkormányzat jogi képviseletének ellátásáról. Peres és nem peres eljárásban nyilatkozik a keresetlevélben foglaltakra, megteszi az eljárás során szükséges nyilatkozatokat. 

32. Dönt az Önkormányzat jogait, érdekeit érintő ügyekben közigazgatási eljárás megindítása iránti kérelem benyújtásáról, perindításról, jogorvoslati kérelem benyújtásáról, szükség esetén intézkedik fizetési meghagyás kibocsátására vonatkozó kérelem benyújtásáról, gondoskodik az Önkormányzatot megillető követelések érvényesítéséről, végrehajtási eljárás kezdeményezéséről.

33. Dönt ajándék elfogadásáról, amennyiben az az Önkormányzatnak többletköltséget nem okoz.

34. Aláírja a Közgyűlés, valamint a bizottságok döntése alapján megkötendő szerződéseket. 

35. Dönt a helyi autóbuszjáratok menetrendjének kiigazításáról a járatok számának és útvonalának megváltoztatása nélkül. 

36. A képviselőkkel történt egyeztetést követően meghatározza a külföldre utazó delegáció összetételét.

37. Gyakorolja az önkormányzati rendeletben részére meghatározott feladat- és hatásköröket. 

38. 
A Jogi, Ügyrendi és Közbiztonsági Bizottság javaslatának ismeretében dönt nettó 10 millió forint értékhatárt el nem érő, az önkormányzatot érintő perbeli vagy peren kívüli egyezség megkötéséről, ezzel összefüggő követelésről történő lemondásról.
39. 
A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló kormányrendeletben szabályozott településrendezési eszközök egyeztetése során, a véleményezést követően, a beérkezett vélemények megismerése után dönt azok elfogadásáról, vagy el nem fogadásáról. A településrendezési eszközök készítése során  ellátja az egyes tervek, illetve programok környezeti vizsgálatáról szóló kormányrendelet szerint a kidolgozóra delegált feladatokat, és gyakorolja a kidolgozó döntési jogkörét.
40. 
Közbeszerzési eljárásban halaszthatatlan önkormányzati ügy esetén gyakorolja a döntési jogköröket.
41. 
 Gyakorolja az Alba Regia tanulmányi ösztöndíjról szóló önkormányzati rendeletben részére meghatározott feladat- és hatásköröket.
42. 
 A köznevelési intézmények működtetésére szolgáló, vagyonkezelési szerződéssel átadott vagyontárgyak felújításához tulajdonosi hozzájárulást ad.
43. 
 Dönt az egészségügyi ellátás biztosítása érdekében kötött feladat-ellátási szerződések módosításáról, amennyiben az kizárólag a szerződő fél, valamint a szakdolgozó adataiban időközben bekövetkezett változást tartalmazza.
II. Jegyzőre átruházott hatáskörök
1. Gyakorolja az önkormányzat tulajdonában lévő lakások és nem lakás céljára szolgáló helyiségek bérletéről és elidegenítéséről szóló önkormányzati rendeletben részére meghatározott feladat- és hatásköröket. 
2. A helyi közút forgalmi rendjének kialakítása. 

3. 
Gyakorolja a közúti közlekedésről szóló 1988. évi I. törvény 14. § (1) bekezdésében, 36. §-ában, 39. §-ában, valamint a 42/A. § (1) bekezdésében rögzített, a helyi önkormányzatokat megillető hatáskört.
4. 

5. 
Dönt a belváros és tágabb környezetének szabályozási tervéről és helyi építési szabályzatáról szóló 8/2004. (II. 24.) önkormányzati rendelet hatálya alá tartozó esetekben fás szárú növények kivágására benyújtott fakivágási engedély iránti kérelmekről.

� Módosította: 37/2013. (VIII. 30.) önkormányzati rendelet 4. § (1) bekezdése, hatályos 2013. szeptember 1-től


� Módosította: 39/2016. (X. 14.) önkormányzati rendelet 1. melléklete, hatályos 2016. október 15-től


� Kiegészítette: 14/2015. (IV. 21.) önkormányzati rendelet 1. melléklet 1. pontja, hatályos 2015. április 21-től, majd módosította a 17/2018. (VI. 20.) önkormányzati rendelet 1. melléklet 1. pontja, hatályos 2018. július 1-től


� Módosította: 17/2018. (VI. 20.) önkormányzati rendelet 1. melléklet 2. pontja, hatályos 2018. július 1-től


� Módosította: 14/2016. (IV. 1.) önkormányzati rendelet melléklete, hatályos 2016. április 4-től, majd módosította a 4/2017. (II. 13.) önkormányzati rendelet 1. melléklet 1. pontja, hatályos 2017. február 20-tól, majd módosította a 29/2017. (VIII. 22.) önkormányzati rendelet 1. melléklet 1. pontja, hatályos 2017. augusztus 22-től


� Módosította: 6/2016. (II. 25.) önkormányzati rendelet 1. melléklete, hatályos 2016. március 1-től, majd módosította a 4/2017. (II. 13.) önkormányzati rendelet 1. melléklet 2. pontja, hatályos 2017. február 20-tól


� Hatályon kívül helyezte: 6/2016. (II. 25.) önkormányzati rendelet 1. §-a, majd beiktatta a 21/2016. (V. 17.) önkormányzati rendelet 1. melléklet 1. pontja, hatályos 2016. május 18-tól


� Módosította a 4/2017. (II. 13.) önkormányzati rendelet 1. melléklet 3. pontja, hatályos 2017. február 20-tól


� Hatályon kívül helyezte: 21/2016. (V. 17.) önkormányzati rendelet 1. melléklet 2. pontja, hatálytalan 2016. május 18-tól, majd beiktatta a 28/2017. (VII. 14.) önkormányzati rendelet 1. melléklet 1. pontja, hatályos 2017. július 20-tól


� Hatályon kívül helyezte: 21/2016. (V. 17.) önkormányzati rendelet 1. melléklet 2. pontja, hatálytalan 2016. május 18-tól, majd beiktatta a 28/2017. (VII. 14.) önkormányzati rendelet 1. melléklet 1. pontja, hatályos 2017. július 20-tól


� Módosította a 4/2017. (II. 13.) önkormányzati rendelet 1. melléklet 4. pontja, hatályos 2017. február 20-tól


� Módosította: 41/2014. (XI. 21.) önkormányzati rendelet 5. § 1. pontja, hatályos 2014. november 24-től


� Módosította: 51/2013. (XII. 5.) önkormányzati rendelet 1. §-a, majd módosította a 41/2014. (XI. 21.) önkormányzati rendelet 2. §-a, hatályos 2014. november 24-től.


� Beiktatta: 34/2014. (IX. 15.) önkormányzati rendelet 3. §-a, hatályos 2014. szeptember 22-től


� Beiktatta: 35/2016. (IX. 9.) önkormányzati rendelet 1. melléklet 1. pontja, hatályos 2016. szeptember 10-től


� Beiktatta: 47/2016. (XII. 19.) önkormányzati rendelet 1. §-a, hatályos 2016. december 20-tól


� Beiktatta: 41/2017. (XI. 20.) önkormányzati rendelet 1. melléklet 1. pontja, hatályos 2017. december 1-től 


� Beiktatta: 38/2014. (X.31.) önkormányzati rendelet 5. § (4) bekezdése, hatályos 2014. október 31-től.


� Kiegészítette: 14/2015. (IV. 21.) önkormányzati rendelet 1. melléklet 2. pontja, hatályos 2015. április 21-től, majd hatályon kívül helyezte a 4/2017. (II. 13.) önkormányzati rendelet 1. melléklet 5. pontja, hatálytalan 2017. február 20-tól


� Kiegészítette: 14/2015. (IV. 21.) önkormányzati rendelet 1. melléklet 2. pontja, hatályos 2015. április 21-től





